Държавен вестник, бр. 36, 2006 г., стр. 109

Б Р О Й  36
Д Ъ Р Ж А В Е Н   В Е С Т Н И К
С Т Р .  109
2. Събраните суми от таксите, посочени в
точка 1 на този член, и квитанциите за тях се
освобождават от всякакви данъци и такси на
приемащата държава.
3. Приемащата държава разрешава на кон-
сулството да влага събраните по този начин суми
в своя официална банкова сметка.
Член 54
Прекратяване на функциите на членове
на консулството
Функциите на член на консулството се прек-
ратяват по-специално:
а) при уведомление от изпращащата държа-
ва до приемащата държава, че неговите фун-
кции са прекратени;
б) при оттегляне на екзекватурата, издадена
от приемащата държава в съответствие с чл. 3
на тази конвенция;
в) при уведомление от приемащата държава
до изпращащата държава, че тя е престанала да
счита въпросното лице за член на консулския
персонал. 
Член 55
Заминаване от територията на приемащата
държава
Приемащата държава е длъжна, дори в слу-
чай на въоръжен конфликт, да предоставя на
членовете на консулството и на членовете на
частния персонал, които не са граждани на
приемащата държава, а също така на члено-
вете на техните семейства, които живеят за-
едно с тях, независимо от тяхното граждан-
ство необходимото време и най-благоприят-
ните условия, за да могат да подготвят своето
заминаване и да напуснат нейната територия
колкото се може по-скоро след прекратяване
на техните функции. По-специално тя трябва
в случай на необходимост да предоставя на
тяхно разположение превозните средства, не-
обходими за самите тях и за тяхното имущес-
тво, с изключение на имуществото, придоби-
то в приемащата държава, чийто износ е заб-
ранен по време на заминаването.
Член 56
Закрила на консулските помещения и архив и
на интересите на изпращащата държава при
изключителни обстоятелства
1. В случай на скъсване на консулските от-
ношения между договарящите страни:
а) приемащата държава е длъжна, дори в
случай на въоръжен конфликт, да уважава и
закриля консулските помещения, а също така
имуществото на консулството и консулския
архив;
б) изпращащата държава може да повери
охраната на консулските помещения, а също
така и на имуществото, което се намира в тях,
и на консулския архив на трета държава, при-
емлива за приемащата държава;
в) изпращащата държава може да повери за-
щитата на своите интереси и на интересите на
своите граждани на трета държава, приемлива
за приемащата държава.
2. В случай на временно или окончателно
закриване на консулството се прилагат разпо-
редбите на буква “a” от точка 1 на този член.
Освен това:
а) когато изпращащата държава, макар да
не е представлявана в приемащата държава
от дипломатическо представителство, но има
на територията на тази държава друго кон-
сулство, на това консулство може да бъде
поверена охраната на помещенията на закри-
тото консулство заедно с намиращото се в него
имущество и консулски архив, а също така
със съгласие на приемащата държава и из-
пълнението на консулските функции в окръга
на това консулство; или
б) aко изпращащата държава няма в прие-
мащата държава нито дипломатическо пред-
ставителство, нито друго консулство, прилагат
се разпоредбите на букви “б” и “в” от точка 1 на
този член.
Член 57
Влизане в сила и срок на действие
1. Тази конвенция подлежи на ратификация
в съответствие с вътрешното законодателство
на всяка от договарящите страни и влиза в сила
на тридесетия ден след датата на размяната на
ратификационните документи.
2. Тази конвенция се сключва за неопреде-
лен срок и прекратява своето действие след
изтичането на шест месеца от датата, на която
една от договарящите страни по дипломатичес-
ки път предаде на другата договаряща страна
писмено уведомление за решението си да прек-
рати действието на конвенцията.
Съставена в София на 8 септември 2003 г. в
два оригинални екземпляра, всеки от които на
български, арменски и руски език, като и трите
текста имат еднаква сила.
В случай на различие при тълкуването на
текстовете на български и арменски език за
основен се приема текстът на руски език.
За Република
За Република
България:
Армения:
Антон Станков,
Вартан Осканян,
министър
министър
на правосъдието
на външните работи
25114